ชานนทร์ โควสุภัทร (นนทร์) เป็น แฟนพันธุ์แท้ ในหัวข้อ ปลากัด จากในรายการ แฟนพันธุ์แท้ซูเปอร์แฟน ซึ่งออกอากาศทาง ช่องเวิร์คพอยท์ 23 โดย บริษัท เวิร์คพอยท์ เอ็นเทอร์เทนเมนท์ จำกัด (มหาชน) (ซึ่งออกอากาศ ระหว่าง ปี พ.ศ. 2559 ถึงปี พ.ศ. 2560 โดยเป็นการกลับมาของรายการที่เปลี่ยนชื่อ และรูปแบบรายการใหม่ สำหรับซีซันนี้ที่ต่างจากปีอื่นๆ โดยผู้เข้าแข่งขันแต่ละหัวข้อ ต้องผ่านการสัมภาษณ์ แล้วถ่ายทำรายการในการแข่งขันในรอบต่าง ๆ โดยพบกับผู้เข้าแข่งขันหัวข้ออื่น ๆ เลย ตั้งแต่รอบ Audition กับสภาแฟนพันธุ์แท้ ตามกฎกติกาใหม่ในแต่ละรอบ ไปเรื่อย ๆ สู่รอบสุดท้ายเพื่อเข้าชิงตำแหน่งสุดยอดแฟนพันธุ์แท้ซูเปอร์แฟน) โดย ชานนทร์ โควสุภัทร หรือ นนทร์ แฟนพันธุ์แท้ปลากัด ได้แข่งขันและผ่านเข้ารอบต่าง ๆ สู่รอบสุดท้ายสำเร็จ โดยได้รับถ้วยรางวัลรูปมือ หรือ Trophy สัญลักษณ์แฟนพันธุ์แท้ หนึ่งเดียวในหัวข้อ ปลากัด และเป็น 1 ใน 7 ผู้เข้าชิงตำแหน่งสุดยอดแฟนพันธุ์แท้ซูเปอร์แฟน ในรอบสุดท้ายของรายการในซีซันนี้ การแข่งขันในรายการแฟนพันธุ์แท้ฯ รอบ Audition : ออดิชันโดยการแนะนำตัว และความคลั่งไคล้ในหัวข้อปลากัด ในเวลาจำกัดเพียง 2 นาที และตอบคำถามต่าง ๆ เพื่อให้สภาแฟนพันธุ์แท้ รับรองว่าสมควรผ่านเข้ารอบ เป็นแฟนพันธุ์แท้ ในหัวข้อนั้น ๆ หรือไม่ ซึ่ง นนทร์ แฟนพันธุ์แท้ปลากัด ได้การรับรอง 10 เสียงเต็ม จากสภาแฟนพันธุ์แท้ทั้ง 10 ท่าน สู่การแข่งขันเกมต่อ โดยกดปุ่มสุ่มเกม 1 ใน 4 จากคลาสสิกเกม (3 วินาที / ถามตอบ / จิกซอว์ / คุณสมบัติ) เพื่อจะสะสมคะแนนให้อยู่ใน 20 อันดับแรกจึงจะเข้ารอบต่อไป โดย นนทร์ แฟนพันธุ์แท้ปลากัด สุ่มได้เกม คุณสมบัติ ภายใต้คำถาม 'นี่คือคุณสมบัติของปลากัดไทย ที่มีชื่อวิทยาศาสตร์ว่าอะไร?' (ออกอากาศเมื่อ 6 มกราคม พ.ศ. 2560) รอบ Knockout : แฟนพันธุ์แท้แต่ละหัวข้อ จะกดปุ่มสุ่มเพื่อแข่งกับแฟนพันธุ์แท้หัวข้ออื่น โดยอีกฝ่ายจะเลือก 1 ในคลาสสิกเกมที่เหลือจากรอบที่แล้วให้อีกฝ่าย ซึ่งหากฝ่ายใดได้คะแนนสูงกว่าจะผ่านเข้ารอบต่อไป โดย นนทร์ แฟนพันธุ์แท้ปลากัด ถูกสุ่มได้แข่งกับ แฮม วันวิสข์ เนียมปาน หัวข้อ รถไฟไทย โดยทั้งคู่ต่างได้เลือกเกม ถามตอบ ให้อีกฝ่าย โดย ได้คำถาม 'พระเครื่องที่มีรูปปลากัด มีชื่อว่าอะไร / ชื่อพิมพ์อะไร / สร้างที่วัดอะไร / จังหวัดอะไร / พระที่เป็นผู้สร้างชื่อว่าอะไร?' (ออกอากาศเมื่อ 10 มีนาคม พ.ศ. 2560) รอบ Action Game : 10 คนสุดท้าย จะถูกสุ่มขึ้นมาแข่งขันไปเรื่อย ๆ โดยผู้ได้คะแนนสูงสุด 5 อันดับแรกจึงจะผ่านเข้ารอบ Final เพื่อชิงชนะเลิศ แฟนพันธุ์แท้ซูเปอร์แฟน โดย นนทร์ แฟนพันธุ์แท้ปลากัด ได้คำถาม 'นี่คือภาพปลากัดที่มาจากปลากัดประกวดชนะเลิศงานใด - ครั้งที่เท่าไรบ้าง?' (ออกอากาศเมื่อ 21 เมษายน พ.ศ. 2560) รอบ Final : ผู้เข้าแข่งขันจะแข่งขันในเกมคลาสสิกเกมทั้ง 4 เกม จนครบ เพื่อสะสมคะแนน โดยจะสามารถเลือกได้ว่าจะเล่นทีละกี่เกมก็ได้ หรือสลับให้ผู้เข้าขันหัวข้ออื่นมาสลับแข่งต่อ กติกาคล้ายกับ Fan of the Year ในรายการแฟนพันธุ์แท้ซีซันก่อน ๆ โดย นนทร์ แฟนพันธุ์แท้ปลากัด ได้เลือกแข่งเกม ต่อกันทั้ง 4 เกมรวดเดียวไม่พักสลับคั่น ตามลำดับดังนี้ 3 วินาที -> คุณสมบัติ -> จิกซอว์ -> ถามตอบ เกม 3 วินาที โจทย์ แบ่งออกเป็น 3 หมวด หมวดแรก : 'นี่คือคุณสมบัติของบุคคลที่เกี่ยวข้องกับเรื่องราวปลากัด ชื่ออะไร?' หมวดที่ 2 : 'นี่คือคุณลักษณะที่เกี่ยวข้องกับปลากัด มีชื่อเรียกว่าอะไร?' หมวดที่ 3 : 'สิ่งที่เกี่ยวข้องกับปลากัดต่อไปนี้ มีชื่อว่าอะไร?' เกม คุณสมบัติ ได้คำถาม 'นี่คือคุณสมบัติของปลากัด ชื่ออะไร?' เกม จิกซอว์ ได้คำถาม 'นี่คือภาพปลากัด สายพันธุ์อะไร?' เกม ถามตอบ ได้คำถาม 'สมาพันธ์ปลากัดสากล (IBC) ก่อตั้งขึ้นในปี ค.ศ. อะไร / มีกี่เขตทั่วโลก / ประเทศไทยอยู่ในเขตที่เท่าไร / คนไทยที่เป็นคณะกรรมการใน IBC มีกี่คน / ชื่ออะไรบ้าง?' (ออกอากาศเมื่อ 5 และ 12 พฤษภาคม พ.ศ. 2560) (เทปสุดท้ายรับ Trophy แฟนพันธุ์แท้ปลากัด ออกอากาศ 26 พฤษภาคม พ.ศ. 2560) ผลงานวิจัยตีพิมพ์ปลากัดสปีชีส์ใหม่ Betta mahachaiensis Kowasupat, Panijpan, Ruenwongsa & Sriwattanarothai 2012 (ปลากัดป่ามหาชัย, ปลากัดมหาชัย) https://mapress.com/zt/article/view/zootaxa.3522.1.3/23978 Betta siamorientalis Kowasupat, Panijpan, Ruenwongsa & Jeenthong 2012 (ปลากัดทางตะวันออกของไทย, ปลากัดป่าภาคตะวันออก, ปลากัดตะวันออก, ปลากัดบางคล้า) https://vertebrate-zoology.arphahub.com/article/31398/download/pdf/791959 ประวัติการศึกษา โรงเรียนอนุบาลนิจจานุเคราะห์ โรงเรียนเซนต์ปอลหนองคาย โรงเรียนมหิดลวิทยานุสรณ์ จุฬาลงกรณ์มหาวิทยาลัย มหาวิทยาลัยมหิดล อ้างอิง